Drugo lice mašte, radionica oslikavanja maski
2026-01-31 18:45 - 19:30 (Europe/Zagreb) | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Odmah nakon predstave, u 18:45h, djeca će imati prilike oslikati vlastitu kazališnu masku na radionici Drugo lice mašte.
Radionica će se održati u Holu Spomen doma.

Toni, Sara i čarobno svjetlo, dječji film
2026-02-01 11:00 - 12:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Posljednji dan festivala, u nedjelju 1. veljače započinje projekcijom animiranog filma „Sara, Toni i čarobno svjetlo“ (2023), obiteljske priče koja kroz avanturu, prijateljstvo i maštu donosi snažnu poruku o zajedništvu, hrabrosti i vjeri u sebe.
Nagrađivani animirani film prati jedanaestogodišnjeg Tonija, dječaka koji se rađa svjetleći i skriva od svijeta, čiji život mijenja dolazak neobične djevojčice Sare. Zajedno kreću u čarobnu pustolovinu kako bi spasili sunčevu svjetlost koju kradu mračni čuperci.
ilm kombinira magičnu priču i vizualno bogatu animaciju stop-motion tehnikom te je namijenjen mlađoj publici, ali i svim ljubiteljima maštovitih i emotivnih filmova.
Edukativno, film potiče prihvaćanje različitosti, razvoj empatije i socijalnih vještina, suočavanje sa strahovima, kreativnost i maštu, te kritičko promišljanje o hrabrosti, prijateljstvu i važnosti pozitivnih djela.

Ulaznice dostupne na: https://ckopazin.mojekarte.hr/hr/toni-sara-i-carobno-svjetlo/ulaznice-647137.html

Rasplesani klinci, plesna radionica
2026-02-01 17:00 - 18:00 | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Festival zatvaramo u 17 sati, plesnom radionicom Rasplesani klinci namijenjenoj djeci od 5 do 8 godina.
Radionicu će voditi Vedrana Ružić, koja u Centru za kulturu i obrazovanje vodi čak tri različite plesne radionice za korisnike. Dođite, pogledajte kako djeluje naš plesni studio za najmlađe i uključite se u interaktivnu plesnu izvedbu koja će se održati u Holu Spomen doma.

Ekonomsko osnaživanje i vodstvo
2026-02-05 18:00 - 19:30 | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Vrijeme je da naučite tehnike osnaživanja i vođenja u svom poslovanju. Unaprijedite svoje vještine i pridružite nam se na ovoj interaktivnoj radionici. Namijenjena je ženama i besplatna, a održat će se 5.2. u 19 sati, u Sali za sastanke. Prijave na: projekti@ckopazin.hr

Nürnberg
2026-02-11 19:00 - 21:30
Originalni naslov: Nürnberg
Žanr: ratni triler
Trajanje: 148
Redatelj/ica: James Vanderbilt
Glumci/glasovi: Russel Crowe, Rami Malek, Michael Shannon
Godina: 2026
Država: SAD
Dobna skupina: 15

Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

Bloger Krule - STAND UP
2026-02-13 20:00 - 21:30
❗️KRULE STIŽE U PAZIN❗️
U petak, 13. veljače, u 20 sati, Pazin će biti epicentar humora kada na pozornicu stupa Jadranko Hodak, legendarni Bloger Krule!
Poznat po svom jedinstvenom humoru i oštroumnoj analizi svakodnevnih situacija, Bloger Krule već godinama osvaja publiku širom Hrvatske. Njegov britki humor i vještina da iz banalnih životnih trenutaka izvuče neodoljive komične momente čine svaki njegov nastup jedinstvenim.
Krule nije samo internetski fenomen – on je glas naroda koji se usudio reći ono što svi mislimo, ali se bojimo izgovoriti. Dođite i uvjerite se zašto ga stotine tisuća ljudi prate i obožava.
📍Spomen dom Pazin
📅 Petak, 13.2., u 20:00 h
Cijena ulaznice – 14 e.
Vidimo se.

Svadba - peta projekcija!
2026-02-14 18:00 - 19:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Originalni naslov: Svadba
Žanr: komedija
Trajanje: 97
Redatelj/ica: Igor Šeregi
Glumci/glasovi: Rene Bitorajac, Dragan Bjelogrlić, Linda Begonja, Vesna Trivalić, Anđelka Stević Žugić, Roko Sikavica, Nika Grbelja i Marko Grabež
Godina: 2026
Država: Hrvatska
Dobna skupina: 12

Sinopsis:
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

Orkanski visovi
2026-02-14 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Nova adaptacija poznatog klasika donosi nam strastvenu i burnu ljubavnu priču, smještenu u surovi krajolik yorkshirskih močvara. Priča istražuje intenzivan i razoran odnos između Heathcliffa i Catherine Earnshaw.

Hamnet
2026-02-18 20:00 - 22:00
Dirljiva i poetična priča o gubitku, ljubavi i stvaranju, Hamnet prati Agnes i Williama Shakespearea nakon smrti njihova sina, istražujući kako se osobna tragedija pretače u besmrtnu umjetnost.Film je temeljen na istoimenom romanu Maggie O’Farrell, dobitniku Booker Prizea i niza međunarodnih književnih nagrada te nominacija.

Mislimo na vas 5
2026-02-20 19:00 - 20:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Humanitarni koncert SUH-a Pazin.

AJMO u Pazin!: Pomelo Chess Society
2026-02-21 21:00 - 23:30 | RocKaštel
Pomelo Chess Society donosi energičan i suvremen zvuk koji spaja indie rock, psihodelične teksture i zarazne melodije. Njihovi koncerti poznati su po snažnoj atmosferi i izražajnoj svirci uživo — iskustvo koje se ne propušta.

OTVORENI FILMSKI KLUB: Otac Majka Sestra Brat
2026-02-25 18:00 - 21:00
U sklopu otvorenog susreta Filmskog kluba Kina Pazin pozivamo sve gledatelje na projekciju i raspravu o novom filmu kultnog redatelja Jima Jarmuscha!

OTAC, MAJKA, SESTRA, BRAT: Pobjednik filmskog festivala u Veneciji! Jedan od najznačajnijih i najvećih američkih redatelja nezavisnog filma Jim Jarmusch vraća se u velikom stilu s filmom “Otac majka sestra brat”, savršeno konstruiranim filmskim triptihom s kojim je trijumfirao na filmskom festivalu u Veneciji gdje je osvojio glavnu nagradu – Zlatni lav. Drama s elementima komedije “Otac majka sestra brat” fokusirana je na tri različite priče koje se tiču međusobnih odnosa odrasle djece te njihovih ponešto udaljenih roditelja (jednog ili oba). Svaka priča odvija se u današnjem vremenu i svaka se, baš kao što je to redatelj Jarmusch radio i ranije u svojim djelima, odvija u drugoj zemlji…

O Filmskom klubu Kina Pazin:
Klub se sastaje jednom do dvaput mjesečno, a svako okupljanje započinje zajedničkim gledanjem filma, nakon čega slijedi opuštena i poticajna rasprava. Cilj kluba je razvijati filmsku pismenost, kritičko razmišljanje i ljubav prema raznolikom filmskom izrazu – od europskih i nezavisnih naslova do dokumentarnih, kratkometražnih i eksperimentalnih filmova. Zahvaljujući potpori Hrvatskog audiovizualnog centra (HAVC), koji je za djelovanje kluba osigurao 1.000 eura, članove ove godine očekuje iznimno kvalitetan program – uključujući i klasike svjetske kinematografije! Godišnja članarina iznosi 20,00 EUR, a članovi ostvaruju pravo na ulaznice za redovan program po cijeni od 3,00 EUR. Također, članovima će se pružiti prilika za pisanje filmskih osvrta i njihovu objavu na portalu Kampanja. U filmski klub možete se prijaviti ispunjavanjem obrasca na sljedećem linku: https://forms.gle/3HEua7YQzVT8n8ot8

Za sve upite, možete se javiti na kino@ckopazin.hr

Svadba_Kino Pazin
2026-02-27 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Još jedna projekcija najgledanije hrvatske komedije i u veljači. Taman da se zagrijemo za Wedding Expo.

Moje istarsko vjenčanje - Expo vjenčanja i medenog mjeseca
2026-02-28 09:30 - 19:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
MOJE ISTARSKO VJENČANJE – EXPO VJENČANJA I MEDENOG MJESECA 2026.

28. veljače 2026. / Spomen Dom Pazin / 09:30 – 19:30
Ako maštate o svom savršenom istarskom vjenčanju i medenom mjesecu pod zlatnim istarskim suncem, u Pazinu vas čeka događaj koji bi lako mogao oblikovati vaše planiranje iz snova. U srcu Istre održava se Moje istarsko vjenčanje, jedinstveni susret koji postavlja nova mjerila u svijetu wedding inspiracije i organizacije.
Ovaj jedinstveni događaj organiziran je od strane ARTIUM Weddings Croatia u suradnji s turističkim zajednicama grupacije Autentična Istra – TZ Središnje Istre, TZ Barban, TZ Žminj i TZ Buzet.

Premijerno u Istri: vaše prvo – probno – vjenčanje!
Da, istina je: posjetitelji će imati priliku iskusiti vlastiti veliki dan unaprijed. Moje istarsko vjenčanje donosi ekskluzivnu simulaciju pravog vjenčanja, s emocijama, scenama i atmosferom koje se rijetko gdje mogu doživjeti. Parovi će moći upoznati svoje buduće dobavljače uživo i doživjeti kako bi njihov dan mogao izgledati – jer svaki detalj zaslužuje pažnju.
Što vas očekuje?• Simulacija stvarnog vjenčanja – trenuci koje ćete poželjeti ponoviti • Bogat program prepun inspirativnih scena i kreativnih ideja• Degustacije vrhunskih istarskih delicija• Glazbeni nastupi koji stvaraju pravi ugođaj slavlja• Izlagači spremni podijeliti profesionalna iskustva i korisne savjete• Honeymoon inspiracije za početak vašeg zajedničkog putovanja

Zašto doći?•Zato što ćete rijetko gdje imati priliku doživjeti vjenčanje prije vlastitog.•Zato što se na jednom mjestu okupljaju vrsni istarski wedding stručnjaci.•I zato što vas očekuje dan ispunjen emocijama, inspiracijom i stvarnim iskustvima – savršen vodič prema danu kakav ste oduvijek zamišljali.

Vidimo se u Pazinu! 28. 02. 2026. – Spomen Dom Pazin, 09:30 – 19:30
Moje istarsko vjenčanje – jer vaše vjenčanje zaslužuje generalnu probu.
INFO:Artium Weddings Croatia+385 (0)91 2345 012info@artiumweddings.comartiumweddings.com

Sentimentalna vrijednost
2026-03-05 19:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Izvorni naslov: Sentimental Value
Žanr: Drama
Trajanje: 2h 13min

Sestre Nora i Agnes ponovno se susreću sa svojim otuđenim ocem, karizmatičnim Gustavom, nekoć poznatim redateljem koji kazališnoj glumici Nori nudi ulogu u filmu za koji se nada da će biti njegov povratak. Kad Nora odbije ponudu, ubrzo otkriva da je njezinu ulogu dao mladoj holivudskoj zvijezdi. Odjednom se dvije sestre moraju snalaziti u kompliciranom odnosu s ocem i nositi se s američkom zvijezdom koja se našla usred njihove složene obiteljske dinamike.

Režiser: Joachim Trier
Uloge: Renate Reinsve, Stellan Skarsgard, Inga Ibsdotter Lilleaas, Elle Fanning

"Dobri moNci" u Pazinu: novi stand-up show & 10 godina SplickeScene!
2026-03-06 20:00 - 22:30
SplickaScena slavi 10. rođendan s velikim nastupom u Pazinu!
“Dobri moNci” je novi show stand-up SplickeScene. Monci su stvarno dobri, a ni show nije za bacit. U stvari ovo je lažan marketing. Jebi*a, moraš tako počet, jer ko bi inače platija kartu? Istini za volju, show je stvarno nov, to stoji, al’ monci nisu dobri. Dapače. Skoro pa nisu ni monci. Također, za razliku od njih show je dobar. Izvedba je selekcija najboljeg materijala prošle sezone. Show bi, da bi naziv bija u suglasju s činjeničnim stanjem triba nosit naziv “Dobar show, al’ blago rečeno, ne osobito dobri monci”. Međutim to je predugo za marketinške svrhe te promociju izvedbe pa smo našli kompromis i skratili na dio koji nam paše.
‘Ko su dotični monci?
Tomislav Primorac, Ivica Lazaneo, Ante Travizi i Josip Škiljo.
Dvorana Spomen dom, Pazin – Petak 06. ožujka u 20h
Cijena ulaznice: 12€ prvih 100 ulaznica / 14€ redovno
Prodaja online: https://core-event.co/events/dobri-mo-nci-u-pazinu-novi-stand-up-show-10-godina-splicke-scene-a0e8/
te fizički u Tisakmedia (Muntriljska 1)
Ivica Lazaneo je trenutno najbolji brački komičar. Trenutno je i jedini brački komičar. Uz hrvatski jezik fluentan je i u engleskom i bračkom. Nikor ga nebi kapi njanci bokun da parlo po bročki, tako da nastupa na hrvatskom. Ima dva metra i ne, ne igra košarku. Kao dijete je upao u bačvu sa čarobnim napitkom zbog čega sada ima problema sa alkoholom. Svjestan je činjenice da ima blesavo ime, ali ne mrzi ga. Mrzi svoje roditelje jer su mu ga oni dali. Standupom se bavi samo zbog jedne stvari: novca, žena i slave. Smatra da će sve ostali doći samo od sebe. Prodajem maslinovo ulje.
Josip Škiljo je četrdesettrogodišnji “mladić” te član posljednje generacije Titovih pionira. Tita se to baš i nije dojmilo, jer je bio mrtav. Nakon završenog filozofskog fakulteta i uzalud stečene titule profesora hrvatskog i engleskog jezika, radi na raznim poslovima van struke. 2015. godine nakon stand up radionice i open mic-a polako skuplja nastupe i iskustvo u zagrebačkom Studiju smijeha, a godinu dana kasnije postaje rezident komičar. Ima iznimnu sposobnost preživljavanja, jer toliko je toga izvalio i ostao živ. Kako je kronično neispavan, često zaspe za stolom ili za šankom u sred razgovora. Ljubitelj je adrenalina, pa zato vozi biciklu po Splitskim ulicama. Životni cilj mu nije ostvariti američki, već dalmatinski san – ne radit ništa!
Tomislav Primorac je mitološko biće kojega se svi purgeri boje – poludalmatinac, poluhercegovac. Diplomirani je fizičar, ali se na razočarenje svojih roditelja bavi stand up komedijom. Životni san mu je da zbog svojih doprinosa čovječanstvu u povijesti ostane zapamćen poput Nikole Tesle, ne toliko iz filantropskih pobuda, nego čisto zato da bi se Dalmatinci i Hercegovci svađali čiji je. Poprilično je skeptičan. Najmanje vjeruje ljudima koji ga pokušavaju uvjerit s argumentom “viruj ti meni”.
Ante Travizi je dvadeseto-trinaestogodišnjak rodom iz Splita. Bavi se stand-up komedijom od početka 2016. godine. Inicijalno je bio član ogranka Studio Smijeha Split. Potkraj 2018. godine nastaje kolektiv SplickaScena gdje je rezident komičar od osnutka sve do danas. Zasad broji iza sebe preko 700 nastupa diljem Hrvatske i u regiji.
Na prvu djeluje simpatičan i zabavan, a na drugu upravo suprotno. Pije espresso i kratkih je živaca. Ima „blagi“ poremećaj pažnje. Nepredvidljiv u svakom pogledu. Čak i sebe iznenadi. Vječni student ekonomije koji je nakon samo 8 godina shvatio da to ipak nije za njega. Radio je u turizmu kao svaki pošteni Dalmatinac. Ima problem s autoritetom te je shvatio da se mora baviti stand-upom jer barem neće imat šefa poviše sebe.
Hrana mu je najdraža tema razgovora i oko hrane je spreman posvađat se s bilo kim, čak i s vašom bakom ako je uvjeren da ima bolji recept. Vjerojatno i ima.
Inspiraciju crpi iz svakodnevnog života, ponajviše od obitelji, prijatelja, muško-ženskih odnosa i života. Ima opskurne opservacije i voli uključit publiku u svoj show, ali ne previše, jer ljudi nisu kupili kartu da čuju što Mate iz prvog reda misli o svemu.
Naslov “Dobri moNci”je također dobar za privlačenje jezičnih stručnjaka koji će nas ispravljat u komentarima i tako gurat algoritam.
Unaprid zafaljujemo!
SplickaScena (“dobri” monci )

Radionica: Dekorativne tehnike u obnovi namještaja (nastavljački modul)
2026-03-07 09:00 - 15:00, 2026-03-21 09:00 - 15:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Želite naučiti kako starom namještaju udahnuti novi život?Pridružite nam se na stručnoj radionici dekorativne obnove namještaja i kroz praktičan rad savladajte profesionalne tehnike bojanja, patiniranja i završne obrade.
Osnovne informacije
Voditeljica: Dani Anđić, profesionalna restauratorica namještajaTrajanje: 5,5 satiFormat: Intenzivna vikend radionica (teorija + praktični rad)
Mjesto održavanja:Spomen dom Pazin – Dvorana Istra
Prijave i informacije na: obrazovanje@ckopazin.hr ili na 099 8102 050
Radionica: Dekorativne tehnike u obnovi namještaja (nastavljački modul)

Goran Karan Unplugged
2026-03-07 19:00 - 22:00
U večeri ispunjenoj emocijama, iskrenim stihovima i toplinom akustičnog zvuka, legendarni Goran Karan donosi poseban Unplugged koncert – savršenu glazbenu uvertiru ususret Dana žena.

Osigurajte svoje mjesto na vrijeme i budite dio večeri za pamćenje!
Ulaznice su dostupne na: https://www.entrio.hr/event/goran-karan-unplugged-30336
Događaj organizira Intermedium Eventi

Nevjesta!
2026-03-11 19:00 - 21:30
Izvorni naslov: The Bride
Žanr: Triler
2h 6min

Od Maggie Gyllenhaal, s Jessie Buckley, dobitnikom Oscara Christianom Baleom, Annette Bening, Jakeom Gyllenhaalom i dobitnicom Oscara Penélope Cruz – stiže NEVJESTA! Odvažna i provokativna reinterpretacija jedne od najuzbudljivijih priča ikada ispričanih. Usamljeni Frankenstein (Bale) putuje u Chicago 1930-ih kako bi zamolio revolucionarnu znanstvenicu dr. Euphronious (pet puta nominiranu za Oscara Annette Bening) da mu stvori životnu družicu. Njih dvoje oživljavaju ubijenu mladu ženu i rađa se Nevjesta (Buckley). Ono što slijedi nadilazi sva njihova očekivanja: UBOJSTVO. OPSJEDNUTOST. RADIKALNI POKRET. ZABRANJENA LJUBAV! Eksplozivna romansa koja će zapaliti svijet.

Režiser: Maggie Gyllenhaal
Uloge: Jessie Buckley, Christian Bale, Jake Gyllenhaal, Penélope Cruz

Hoppers
2026-03-13 18:00 - 20:00, 2026-03-14 18:00 - 20:00
Izvorni naslov: Hoppers
Žanr: Animirani
Trajanje: 1h 45min

Što kad bi mogli razgovarati sa životinjama — i razumjeti svaki njihov odgovor? U najnovijem animiranom spektaklu studija Disney i Pixar, znanstvenici otkrivaju tehnologiju koja omogućuje “skok” ljudske svijesti u životinje. Tako ljudi napokon mogu doživjeti svijet očima svojih krznenih, pernatih i ljuskavih prijatelja! Film prati Mabel, strastvenu zaljubljenicu u životinje koja koristi ovu nevjerojatnu tehnologiju i otkriva tajne životinjskog svijeta dublje nego što je itko mogao zamisliti. Skakutavci su topla, duhovita i vizualno zadivljujuća priča o povezanosti, razumijevanju i granicama ljudske empatije — Pixar u svom najboljem izdanju!

Režiser: Daniel Chong

Vrisak 7
2026-03-13 20:00 - 22:00, 2026-03-14 20:00 - 22:00
Izvorni naslov: Scream 7
Žanr: Horor
Trajanje: 1h 54min
Neve Campbell vraća se u svojoj kultnoj ulozi Sidney Prescott u novom poglavlju legendarne horor franšize. Kada se u mirnom gradiću u kojem je Sidney izgradila novi život pojavi novi Ghostface, njezini najmračniji strahovi ponovno oživljavaju, a njezina kći postaje nova meta ubojitog napadača. Odlučna da zaštiti svoju obitelj, Sidney se mora suočiti s užasima prošlosti kako bi jednom zauvijek okončala krvavi niz.

Režiser: Kevin Williamson
Uloge: Neve Campbell, Courteney Cox, Isabel May, Jasmin Savoy Brown, Mason Gooding, Anna Camp, Joel McHale, Mckenna Grace

Bruna i Tina i njihova (ne)savršena STEM mašina
2026-03-14 11:00 - 12:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Kroz niz komičnih i interaktivnih situacija, u ovoj kazališnoj predstavi djeca će s Brunom i Tinom otkriti kako funkcionira mozak, zašto su obje polutke važne, što su STEM supermoći te zašto umjetna inteligencija ne može bez čovjeka.
Uz eksperimente, igru i brojne smiješne trenutke, predstava vodi djecu kroz svijet znanosti, emocija i kreativnosti, uz važnu poruku: Najbolje rezultate postižemo kad zajedno rade i glava i srce, odnosno obje polutke mozga zajedno.
Predstava je realizirana u suradnji s Centrom Phronesis.
Trajanje: 35 minuta
Ulaz: Slobodan

GOAT: Okus pobjede
2026-03-20 18:00 - 20:00
GOAT: Okus pobjede
Žanr: Animirani

1h 39min

Izvorni naslov: Goat

Iz Sony Pictures Animationa, studija koji stoji iza Spider-Mana™: Across the Spider-Verse i umjetnika zaslužnih za KPop Demon Hunters, stiže GOAT, originalna akcijska komedija smještena u svijet naseljen isključivo životinjama. Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

Režiser: Tyree Dillihay
Uloge: Caleb McLaughlin, Gabrielle Union, Nick Kroll

Marty Veličanstveni
2026-03-20 20:00 - 22:00
Izvorni naslov: Marty Supreme
Žanr: Drama
Trajanje: 2h 30min

Film Marty Veličanstveni nominiran je za nagradu Oscar® u čak devet kategorija, uključujući najbolji film, režiju (Josh Safdie), glavnu mušku ulogu (Timothée Chalamet), originalni scenarij, montažu, fotografiju, scenografiju, kostimografiju i casting. Timothée Chalamet osvojio je Zlatni globus za najbolju mušku ulogu u kategoriji “mjuzikl ili komedija”. Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana – film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

Režiser: Josh Safdie
Uloge: Timothée Chalamet, Gwyneth Paltrow, Kevin O’Leary, Odessa A’Zion

Film: Grešnici
2026-03-21 20:00 - 22:00
Žanr: Triler
2h 18min

Film Grešnici osvojio je četiri nagrade Oscara®. Film je nagrađen Zlatnim globusom za najbolju originalnu filmsku glazbu, koju potpisuje Ludwig Göransson. Ako budeš stalno plesao s vragom, jednog dana će te slijediti kući. Od Ryana Cooglera, redatelja filma Black Panther i Creed sa Michaelom B. Jordanom u glavnoj ulozi, dolazi nova vizija straha: Grešnici! Pokušavajući ostaviti svoje problematične živote iza sebe, blizanci (Jordan u dvostrukoj ulozi) vraćaju se u svoj rodni grad kako bi počeli iznova, samo da bi otkrili da ih čeka još veće zlo.

Izvorni naslov: Sinners
Režiser: Ryan Coogler
Uloge: Michael B. Jordan, Jack O’Connell, Hailee Steinfeld

Kazališna zima u Istri: O životu radnice krajem dvadesetog stoljeća
2026-03-25 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Predstava “O životu radnice krajem dvadesetog stoljeća” INK-a kazališno je prekrajanje istoimenog romana Gorana Ferčeca. Kako smjestiti cijeli život u roman? Ili pola života? Ili cijeli roman na scenu?

Počevši od godine 1973. pa do 1991, roman prati velika društveno-politička previranja, ali i intimu jedne djevojke koja postaje žena. Ona je radnica u trgovini mješovite robe smještenoj između kasarne JNA i socijalističke tvornica cipela, negdje u pitomoj pustoši Panonije. Ona je supruga, majka, snaha i kolegica koja se, iako bi ponekad voljela, ne usuđuje iskoračiti iz okvira. Godine i događaji života se nižu – odlazak iz roditeljske kuće, posao, brak, djeca, kredit, nikada dovršena izgradnja kuće, godišnji odmor, proslave. Sve je obično i očekivano ali i spektakularno u slojevitosti, emocijama i duhovitosti. Ona, on, njihova djeca, roditelji, susjedi, druge radnice, radnici i vojnici; stabilizacija, inflacija, radnički štrajkovi, rasplamsavanje nacionalističkih netrpeljivosti i raspad države. I sve to u jednom malom životu, u pola života, krajem dvadesetog stoljeća, u romanu, na sceni, u svim zajedničkim sjećanjima.

Super Mario Galaxy Film
2026-04-02 11:00 - 12:45
Žanr: Animirani
Trajanje: 1h 38min

Početak prikazivanja: 02.04.2026.

Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda. Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

Izvorni naslov: The Super Mario Galaxy Movie
Režiser: Aaron Horvath, Michael Jelenic
Uloge: Tin Rožman, Ognjen Milovanović, Fabijan Pavao Medvešek, Vini Jurčić
